2019-2020-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

5 класс

Ыйтусем

Олимпиада ирттермелли вăхăт – 60 минут

Кашни ыйтăва тĕрĕс хуравласан чи нумаййи 50 балл пухма пулать

1.Мĕн вăл антоним? Палăртнă сăмахсен антонимĕсене тупăр.

Аван, малалла, кăнтăрла, кай, хĕлле.

*Кашни тĕрĕс хуравшăн 1 балл. Пĕтĕмпе - 5 балл.*

2. *Çĕмĕрт, пĕлĕт, кăпăк, йăмăк, шăллăм* сăмахсене пару падежĕнче çырăр, пусăм(ударени) тĕрĕс лартса тухăр.

*Кашни тĕрĕс хуравшăн 1 балл. Пĕтĕмпе - 5 балл.*

3. Чăваш алфавитĕнче пурĕ миçе хупă сас палли?

*Тĕрĕс хуравшăн – 5 балл.*

4. *Авăн, çурла, çулла, юпа, çĕртме. Хăшĕ уйăх ячĕ пулмасть?*

*Тĕрĕс хуравшăн – 5 балл.*

5. а)*«Ан васкăр, часах каять вăл » – кăшкăрчĕ кăмăллăн малти ларкăч çине вырнаçса ларнă Саша. ă)«Мĕн турăм эпĕ сана» – кăшкăрса ярасшăнччĕ куна пачах кĕтмен троллейбус. б) «Нумай юлмарĕ, пĕр сехет пек иртсен эпĕ те вырăна çитетĕп – хашлатса илчĕ троллейбус.* Каланине кура тÿрĕ пуплев хыççăн кирлĕ чарăну палли лартăр.

*Тĕрĕс палăртнăшăн – 6 балл.*

6. Хăвăр пĕлекен юмахсен ячĕсене виççĕрен кая мар çырса парăр.

*Тĕрĕс хуравшăн – 5 балл.*

7. «Ăслă ача» калава кам çырнă? Ваттисен сăмахне вĕçлĕр: «Ватта сума сăвакан – хăй те ырă куракан, ватта хурлăх тăвакан -…».

*Авторне пӗлнӗшӗн – 3 балл, тĕрĕс вĕçленĕшĕн – 2 балл. Пӗтӗмпе – 5 балл.*

8. Порфирий Афанасьев «Кăйкăр» поэмăра Андриян Николаев çинчен çырать. Кам вăл? Ун çинчен мĕн пĕлетĕр?

*Тĕрĕс те тулли хуравшăн – 5 балл.*

9. «Шалт-шалт тыллăм, шалт тыллăм!

Акăр çулĕпе сик, тыллăм!

Çав кин патне çит, тыллăм!»

*Çак йĕркесене мĕнле произведенирен илнĕ? Ăна кам çырнă? Тĕрĕс хуравшăн – 5 балл.*

10. Хăвăра килĕшекен пĕр-пĕр вăйă çинчен çырса парăр. Шăпа ямалли(шут) сăвăпа усă курăр.

*Вăйă çинчен çырнăшăн – 3 балл, шăпа сăввипе усă курнăшăн – 2 балл. Пĕтĕмпе – 5 балл.*